
Riaditeľka Základnej školy Čechynce, Nitrianska 1/82 schvaľuje tento organizačný poriadok. 

Platnosť organizačného poriadku je  od  1. marec  2026.
Čechynce, 20. február 2026                                      PaedDr. Adriana Vetríková, riaditeľka školy
Prerokované a odsúhlasené v pedagogickej rade dňa: 24.2.2026
Podpis zapisovateľa zápisnice pedagogickej rady: 
Článok  1

Základné ustanovenia

 Základná škola Čechynce je zaradená v sieti škôl a školských zariadení SR: Bola zriadená dňa 1.7.2002 zriaďovacou listinou č. 01/2002 zo dňa 1.7.2002. Predmetom činnosti ZŠ je výchovno-vzdelávacia činnosť pre primárne vzdelávanie žiakov. ZŠ bolo pridelené identifikačné číslo organizácie 710056877. 
1) Tento organizačný poriadok je základnou internou organizačnou normou ZŠ,  určuje organizačnú štruktúru, štruktúru riadenia zamestnancov, vymedzuje činnosť a zodpovednosť vedúcich zamestnancov a ostatných zamestnancov,  je vydaný v súlade s vyhláškou MŠVVaŠ SR č. 339/2023 Z. z.
.
2) Organizačný poriadok  upravuje vnútornú organizáciu ZŠ, oblasť  jej riadenia a činnosti, deľbu práce a pôsobnosť jednotlivých úsekov v zmysle vyhlášky MŠVVaŠ SR č. 223/2022 Z. z. o základnej škole.
3) ZŠ nie je právnická osoba, školské zariadenie nie je rozpočtovou organizáciou. 
4) Súčasťou ZŠ je:
Školský klub detí
5) Sídlom ZŠ  je Nitrianska 1/82, 951 07 Čechynce.
6) ZŠ a jej súčasť ŠKD riadi riaditeľka školy, ktorú vymenúva a odvoláva na návrh Rady školy zriaďovateľ. 
Článok 2

Organizačná štruktúra

1) A. Útvar riaditeľa

B. Útvar pedagogický -  základná škola
    A.   Útvar riaditeľa
Organizačná štruktúra:

a) riaditeľka

b) stále poradné orgány riaditeľky školy

· Operatívno-pracovná porada

· Pedagogická rada

     B. Útvar pedagogický -  základná škola

Organizačná štruktúra:

      a)   úsek základnej školy
      b)   školský klub detí
2) Každý útvar zabezpečuje ucelený súbor odborných činností. Za činnosť útvarov zodpovedajú poverení zamestnanci.  Jednotlivé útvary pri výkone  svojej činnosti vzájomne spolupracujú. 

3) Riaditeľka ZŠ  je oprávnená určovať a ukladať podriadeným zamestnancom školy pracovné úlohy, organizovať, riadiť a kontrolovať ich prácu a dávať im na ten účel záväzné pokyny.

4) Riaditeľka ZŠ je v zmysle plánu vnútornej kontroly priamo zodpovedná za správne, kvalitné a efektívne plnenie úloh pridelených zodpovedným zamestnancom. 
Článok 3
Poslanie a hlavné úlohy školy

1) Základná škola v súlade s princípmi a cieľmi výchovy a vzdelávania školského zákona
a) podporuje rozvoj osobnosti žiaka, a to po stránke rozumovej, mravnej, etickej, estetickej, pracovnej a telesnej,

b) poskytuje žiakovi základné poznatky, zručnosti a schopnosti v oblasti jazykovej, prírodovednej, spoločenskovednej, umeleckej, športovej, zdravotnej, dopravnej a ďalšie poznatky a zručnosti potrebné na jeho orientáciu v živote a v spoločnosti a na jeho ďalšiu výchovu a vzdelávanie,

c) poskytuje mravnú, estetickú, pracovnú, zdravotnú, telesnú a ekologickú výchovu žiakov,

d) umožňuje náboženskú výchovu,.
2) Školský klub detí zabezpečuje pre deti, ktoré plnia povinnú školskú dochádzku v základnej škole, nenáročnú záujmovú činnosť podľa výchovného programu školského klubu detí zameranú na ich prípravu na vyučovanie a na uspokojovanie a rozvíjanie ich záujmov v čase mimo vyučovania. 
Článok 4

Riadenie školy a zodpovednosť
A. Základné zásady činnosti a riadenia organizácie
V činnosti organizácie sa uplatňujú tieto zásady:

a) zásada priamej nadriadenosti a podriadenosti medzi zamestnancom a vedúcim zamestnancom (nadriadeným), ktorá sa prejavuje vo vzťahu k určovaniu a ukladaniu pracovných úloh a kontrole ich plnenia,

b) zásada odbornej a metodickej príslušnosti, ktorá sa uplatňuje prostredníctvom metodických a odborných pokynov, informácií a doporučení,

c) zásada spolupráce jednotlivých útvarov školy pri zabezpečovaní činností a plnení úloh organizácie,

d) zásada zmieru pri riešení sporov vzniknutých pri zabezpečovaní úloh organizácie, spory sa riešia predovšetkým dohodou, ak nedôjde k dohode, rozhoduje riaditeľ organizácie.
B. Organizačné normy riaditeľa školy

a) riadiace normy so všeobecnou platnosťou (príkaz, rozhodnutia, úprava, smernica, metodický pokyn). Vnútroorganizačné smernice vydáva podľa potreby riaditeľka školy. Tieto upravujú zásadné otázky riadenia organizácie a aplikujú platné právne a iné normy na podmienky organizácie. Pokyny a pracovné príkazy vydáva riaditeľka školy a stanovujú opatrenia pre zabezpečenie zvlášť závažných a konkrétnych úloh.

b) ďalšie akty riadenia s určenou obmedzenou pôsobnosťou, ktoré môžu vydávať po schválení riaditeľkou školy aj ostatní ňou poverení zamestnanci.

C. Odovzdávanie a preberanie funkcií

Odovzdávanie a preberanie funkcií sa vykonáva písomne v týchto prípadoch:

a) ak ide o vedúcu funkciu,

b) ak ide o funkciu s hmotnou zodpovednosťou,

c) ak o tom rozhodne nadriadený zamestnanec.

Rozsah protokolu o odovzdávaní a prevzatí funkcie určí nadriadený zamestnanec. Pri prevzatí funkcie spojenej s hmotnou zodpovednosťou sa vykonáva mimoriadna fyzická aj dokladová inventúra. 

A.  Útvar riaditeľa školy

1) ZŠ riadi riaditeľka, ktorá  riadi školu, koná v jej mene a zastupuje ju navonok.  

2) Vo veciach rozhodovania podľa § 36 zákona č. 321/2025 Z. z. koná v mene školy v prvom stupni riaditeľ. 
3) Základná škola rozhoduje o
a) prijatí,

b) prijatí prestupom,

c) uložení opatrení vo výchove,

d) oslobodení od vzdelávania sa v príslušnom vyučovacom predmete alebo jeho časti,

e) oslobodení od povinnosti dochádzať do školy žiaka, ktorému zdravotný stav neumožňuje vzdelávať sa,

f) povolení plniť školskú dochádzku v škole mimo územia Slovenskej republiky,

g) povolení vykonať komisionálnu skúšku; to platí, aj ak ide o žiaka, ktorý nie je žiakom príslušnej školy a plní povinnú školskú dochádzku mimo územia Slovenskej republiky,

h) oslobodení od povinnosti dochádzať do školy a povolení individuálneho vzdelávania,

i) povolení vzdelávania v škole zriadenej iným štátom na území Slovenskej republiky so súhlasom zastupiteľského úradu príslušného štátu,

j) povolení individuálneho vzdelávania v zahraničí,

k) povolení vzdelávania podľa individuálneho učebného plánu,

l) povolení vzdelávania v Európskych školách.

4) Riaditeľka zodpovedá
 za

a) dodržiavanie štátneho vzdelávacieho programu, 

b) vypracovanie a dodržiavanie školského vzdelávacieho programu a výchovného programu,

c) personálne zabezpečenie hlavnej činnosti osobami, ktoré spĺňajú kvalifikačné predpoklady na vykonávanie pracovnej činnosti pedagogického zamestnanca, a osobami, ktoré spĺňajú kvalifikačné predpoklady na vykonávanie pracovnej činnosti odborného zamestnanca,

d) dodržiavanie právnych predpisov, ktoré súvisia s hlavnou činnosťou školy,
e) hospodárne, efektívne, účinné a účelné využívanie finančných prostriedkov určených na zabezpečenie hlavnej činnosti školy, 
f) riadne hospodárenie s majetkom v správe alebo v užívaní školy, 
g) zverejňovanie zriaďovacej listiny, školského poriadku a vnútorných predpisov školy a školského vzdelávacieho programu
 

h) pravdivosť, úplnosť a správnosť údajov o škole, ktoré poskytuje orgánom verejnej správy a 

5) Riaditeľka schvaľuje spracováva  štatistické výkazy.

6) Riaditeľka vytvára priestorové a materiálno-technické podmienky na činnosť kolektívnych orgánov školy. 
7) Ak zákonný zástupca dieťaťa, ktoré sa v škole preukázane a opakovane dopúšťa prejavov rizikového správania ohrozujúcich bezpečnosť a zdravie ostatných detí, žiakov alebo zamestnancov školy, neudelí informovaný súhlas na vykonanie odbornej činnosti podpornej úrovne tretieho stupňa alebo štvrtého stupňa v zariadení poradenstva a prevencie alebo škole nepreukáže vykonanie iného obdobného úkonu na riešenie týchto prejavov rizikového správania a nie je postačujúce vykonanie odborných činností podpornej úrovne prvého stupňa alebo druhého stupňa, riaditeľka oznámi túto skutočnosť príslušnému orgánu sociálnoprávnej ochrany detí a sociálnej kurately a príslušnému regionálnemu úradu. V oznámení sa uvádza opis opakovaných prejavov rizikového správania, vykonané odborné činnosti podpornej úrovne prvého stupňa a druhého stupňa, navrhnutá odborná činnosť a dôvod neudelenia informovaného súhlasu, ak je škole známy. 
8) V prípade, ktorý vyžaduje zabezpečenie výkonu odbornej činnosti krízová intervencia, riaditeľka školy upovedomí zariadenie poradenstva a prevencie.

9) Riaditeľka vybavuje sťažnosti a petície smerujúce proti zamestnancom školy alebo školského zariadenia okrem sťažností, ktoré vybavuje Štátna školská inšpekcia.

10) Riaditeľka školy ďalej zodpovedá za:
a) riadne hospodárenie s majetkom v správe alebo vo vlastníctve školy,

b) za vypracovávanie rozvojových projektov školy,
c) za správne postupy pri vzniku pracovného úrazu, prípadne školského úrazu,  

d) vytvára priaznivé podmienky pre prehlbovanie a zvyšovanie kvalifikácie zamestnancov a pracovné podmienky na zvyšovanie kultúry práce a potvrdzuje vykonanie práce, 

e) zabezpečuje uvádzanie začínajúcich pedagogických zamestnancov a ich pracovnú adaptáciu, utvára učiteľom podmienky predovšetkým na vyučovanie predmetov ich aprobácie,

f) dbá o morálne oceňovanie práce podriadených zamestnancov,

g) zabezpečuje práva zamestnancov školy podľa Zákonníka práce a zabezpečuje osobitné práva pedagogických a odborných zamestnancov podľa zákona č. 138/2019  Z. z.  

h) hodnotí zamestnancov podľa § 70 zákona č. 138/2019 Z. z. 

i) rozpracuje zásady hodnotenia zamestnancov v pracovnom poriadku,

j) za určenie týždenného rozsahu priamej výchovno-vzdelávacej činnosti (úväzku) najviac na obdobie školského roka po prerokovaní na pedagogickej rade, 

k) povoľuje pedagogickým zamestnancom vykonávanie ostatných činností súvisiacich s priamou výchovno-vzdelávacou činnosťou, špecializovanými činnosťami, činnosťami vedúceho pedagogického zamestnanca a profesijným rozvojom  aj mimo pracoviska za podmienok upravených v  pracovného poriadku, 
l) nesplnenie  kvalifikačných predpokladov oznamuje pedagogickému a odbornému zamestnancovi písomne v zmysle  § 14 ods. 5)  zákona č. 138/2019 Z. z. 

m) pri dôvodnom podozrení, že došlo k zmene zdravotnej spôsobilosti pedagogického alebo odborného zamestnanca vyzve ich, aby v lehote 90 dní preukázali svoju zdravotnú  spôsobilosť lekárskym posudkom v zmysle § 16 ods. 4 zákona č. 138/2019 Z. z.,  

n) v súlade s § 35 ods. 4 zákona č. 138/2019 Z. z. určuje štruktúru kariérových pozícií  a rozsah zodpovedností za výkon špecializovaných činností po prerokovaní v pedagogickej rade,   

o) koordinuje a zodpovedá za profesijný rozvoj zamestnancov podľa plánu profesijného rozvoja v zmysle § 40 ods. 4 zákona č. 138/2019 Z. z. 

p) vydáva plán profesijného rozvoja v zmysle § 40 ods. 4 zákona č.  138/2019 Z. z. po prerokovaní v pedagogickej rade a po schválení zriaďovateľom, 

q) dopĺňa a mení  plán profesijného rozvoja počas jeho platnosti v súlade s aktuálnymi potrebami školy po prerokovaní so zriaďovateľom a v pedagogickej rade,  

r) zabezpečuje a poskytuje pedagogickým a odborným zamestnancom aktualizačné vzdelávanie v zmysle § 57 zákona č. 138/2019 Z. z.  a v zmysle plánu profesijného rozvoja a  vydáva potvrdenie o aktualizačnom vzdelávaní na žiadosť zamestnancov, len ak sa aktualizačné vzdelávanie neuskutočňuje podľa § 57 ods. 13
 zákona č. 138/2019 Z. z.  
s) zodpovedá za zápis údajov do centrálneho registra v súlade s § 76 až § 77 78 zákona č. 138/2019 Z. z. 

t) povoľuje prerušenie výkonu pracovnej činnosti pedagogického a odborného zamestnanca  v zmysle § 82 ods. 5 zákona č. 138/2019 Z. z.  najviac na jeden školský rok, ktorý nasleduje po školskom roku, v ktorom pedagogický zamestnanec alebo odborný zamestnanec požiadal o prerušenie výkonu pracovnej činnosti.

u) v zmysle § 84 zákona č. 138/2019 Z. z. zodpovedá za zverejnenie o voľných pracovných miestach na svojom webovom sídle, na webovom sídle zriaďovateľa, alebo za odoslanie informácie o voľnom pracovnom mieste regionálnemu úradu v sídle kraja za účelom zverejnenia na jeho webovom sídle,  

11) Riaditeľka školy vydáva po prerokovaní v pedagogickej rade:   

a) organizačný poriadok školy,

b) vnútorný poriadok školy /prerokuje sa aj v Rade školy/,

c) prevádzkový poriadok školy /schvaľuje RÚVZ/,

d) prevádzkové poriadky pre telocvičňu, odborné učebne a pracoviská, ktoré bližšie určujú organizáciu a bezpečnosť prevádzky /vypracuje technik BOZP/,

e) rokovací poriadok pedagogickej rady,

f) školský vzdelávací program, 

g) plán práce školy na príslušný školský rok /schvaľuje PR/,

h) vnútorné smernice, pokyny, plány a nariadenia v zmysle platnej legislatívy rozpracované na podmienky školy,

i) štruktúru kariérových pozícií  a rozsah zodpovedností za výkon špecializovaných činností,  
j) plán profesijného rozvoja 
12) Riaditeľka školy poskytuje zriaďovateľovi:

a) údaje o školskom registri žiakov k 15. septembru príslušného školského roka,

b) zoznam všetkých zapísaných  žiakov do 1. ročníka,  

c)  údaje
 do centrálneho registra zamestnancov 
17) Riaditeľka školy predkladá zriaďovateľovi na schválenie a Rade školy na vyjadrenie:
a) návrhy na počty prijímaných žiakov,

b) návrh na úpravy v učebných plánoch a v skladbe vyučovaných voliteľných a nepovinných predmetov a predpokladané počty žiakov v týchto predmetoch,

c) návrh školského vzdelávacieho programu a výchovného programu,
d) výročnú správu
 
e) informáciu o pedagogicko-organizačnom a materiálno-technickom zabezpečení výchovno-vzdelávacieho procesu – organizačné pokyny 
 školským rokom 

18)  Riaditeľka školy vymenúva:

a) vedúcich zamestnancov, na miesta ďalších vedúcich zamestnancov
, 

b) komisiu na komisionálne preskúšanie žiakov,

c) inventarizačnú, vyraďovaciu a likvidačnú komisiu,

d) škodovú komisiu,

e) komisiu na prešetrenie a odškodnenie registrovaného školského úrazu.

19)  Riaditeľka školy schvaľuje:
a) rozvrh hodín na príslušný školský rok /po prerokovaní v PR/, 
b) rozdelenie úväzkov pedagogických zamestnancov po prerokovaní so zástupcami zamestnancov, 
 výchovné opatrenia žiakom /po prerokovaní v PR/, 

c) plány triednych učiteľov, výletov a exkurzií, 

d) nadčasovú prácu všetkých zamestnancov, 

e) pracovné cesty zamestnancov, 

f) plán dovoleniek /po prerokovaní v PR/, 

g) osobné príplatky a odmeny /na základe písomného návrhu ich priamych nadriadených/, 

h) vnútorné dokumenty školy.

20)  Riaditeľka školy spolupracuje:
a) so zriaďovateľom, samosprávou a obecným zastupiteľstvom,
b) s nadriadenými orgánmi,

c) Radou školy a rodičovskou radou,

d) so spoločenskými, kultúrnymi a športovými organizáciami v obci a na ostatných úrovniach.

21) Riaditeľku ZŠ v čase jej neprítomnosti zastupuje
  iný ňou poverený pedagogický zamestnanec školy v rámci rozsahu poverenia. Na základe poverenia riaditeľku školy môže v čase jej neprítomnosti zastupovať aj iný ňou poverený vedúci zamestnanec, alebo iný ňou poverený zamestnanec  v rámci jemu danej pôsobnosti.  Poverenie musí byť urobené písomne a musí v ňom byť uvedený rozsah oprávnenia povereného zamestnanca.

B.  Pedagogický útvar
1) Je priamo riadený riaditeľkou školy. Tvoria ho:
a)  úsek základnej školy 
b)    školský klub detí 
2) Základné úlohy a zodpovednosť   pedagogických zamestnancov  – učiteľ základnej školy :

a) učitelia využívajú na škole všetky práva, ktoré pre nich vyplývajú zo zákona č. 138/2019 Z. z. o pedagogických zamestnancoch a odborných zamestnancoch,  Zákonníka práce, Pracovného poriadku, Zákona o výkone práce vo verejnom záujme a ďalších právnych predpisov.

b) plnia príkazy priameho nadriadeného,

c) dodržiava pracovnú disciplínu, do školy prichádza 15 min. pred začatím priamej VVČ, zapisuje sa do TK, osobne zodpovedá za prinesenie TK do zborovne, dodržiava predpisy o BOZP, požiarnej bezpečnosti, 

d) akýkoľvek úraz hlási RŠ, 

e) upovedomí vedenie školy o odchode zo školy, odchode triedy z budovy, mimo školy na exkurziu a výlet odovzdá písomný záznam, 

f) pri vyučovaní pracujú podľa schválených učebných osnov, plánov, školského vzdelávacieho programu, štandárd a učebníc,

g) starostlivo sa pripravujú na vyučovacie hodiny,

h) sú povinní byť v škole v čase určenom rozvrhom hodín, rozvrhom dozorov v čase určenom na pohotovosť na zastupovanie neprítomných učiteľov, v čase porád, akcií a schôdzí zvolaných   riaditeľom školy,

i) vykonávajú dozor nad žiakmi podľa plánu dozorov, dbajú na poriadok a disciplínu,

j) sú povinní na príkaz priamych nadriadených zastupovať prechodne neprítomných zamestnancov,

k) podporujú rozvoj záujmovej mimoškolskej činnosti žiakov,

l) všímajú si zdravotný stav žiakov, učia ich osobnej hygiene, správnej výžive, kultúru stravovania, šetrnému zaobchádzaniu so školským majetkom,

m) učia žiakov zachovávať pravidlá bezpečnosti práce, dopravnej výchovy, ochrany životného prostredia, požiarnej a civilnej obrany,

n) aktívne sa zapája do školskej a mimoškolskej činnosti, dôkladne ovláda všetku didaktickú techniku v škole, zúčastňuje sa ponúkaných kurzov školy na ovládanie PC a did. technikou, 

o) majú zákaz používať všetky formy telesných trestov a sankcií vo výchove a vzdelávaní, 

p) zabezpečujú ochranu práv dieťaťa, ktoré sú zabezpečené v Dohovore o právach dieťaťa,

q) využívajú fond pracovnej doby na plnenie pracovných úloh,

r) nahlasujú zistené technické nedostatky RŠ alebo priamo školníkovi, 

s) upozornia ihneď svojho nadriadeného na nesprávnosť príkazu, môžu odmietnuť jeho vykonanie, ak je jeho splnenie trestné alebo sa prieči zákonu a túto skutočnosť ihneď oznámia vyššiemu nadriadenému,

t) predvídanú neprítomnosť hlásia včas, aby bolo možné zabezpečiť zastupovanie, 
u) zastávajú pozíciu oprávnených osôb v prípade spracúvania osobných údajov, 
v) PN predkladá lekárske potvrdenie, ako aj pokračovanie po každej kontrole u lekára, zachovávajú mlčanlivosť v súlade s § 79 ods. 2 zákona o ochrane osobných údajov a to aj po zániku funkcie a pracovno-právneho vzťahu. 

w) vykonávajú pracovnú činnosť
 pedagogického zamestnanca podľa kategórie
, a podkategórie a špecializačné činnosti
 v súlade s opismi pracovných miest
, ktoré tvoria prílohu organizačného poriadku podľa zaradenia v kariérovej pozícii. 

3) Základné úlohy a zodpovednosť  - vychovávateľky ŠKD:

a) vychovávateľky v ŠKD využívajú na škole všetky práva, ktoré pre ne vyplývajú zo Zákonníka práce, Pracovného poriadku , Zákona o výkone práce vo verejnom záujme a ďalších právnych predpisov,
b) zabezpečujú výchovu zverených detí v čase mimo vyučovania,
c) zodpovedajú za úroveň a výsledky výchovno–vzdelávacej práce vo svojom oddelení,
d) sledujú prospech a správanie detí v oddelení, spolupracujú s príslušnými učiteľmi a podľa ich požiadaviek zabezpečujú prípravu detí na vyučovanie,
e) na priamu prácu s deťmi sa pravidelne pripravujú,
f) vedú príslušnú pedagogickú dokumentáciu v oddeleniach,
g) vypracovávajú  plány vých. činnosti,
h) zodpovedajú za všetok inventár v príslušnom oddelení,
i) učia deti vytvárať si správne návyky spoločenského správania, návyky potrebné pri osobnej hygiene a pri udržiavaní čistoty a poriadku v miestnosti i v okolí školy,
j) vykonávajú dozor nad deťmi pri spontánnych činnostiach, pri stravovaní detí zaradených do ŠKD ich  učia kultúrne stolovať,
k) zúčastňujú sa so svojím oddelením na ďalších plánovaných akciách i mimo školy,
l) vychovávateľky ŠKD dbajú, aby sa deti nezdržiavali v priestoroch, ktoré nie sú určené na činnosť ŠKD,
m) podľa pokynov riaditeľky školy vykonávajú i ďalšie práce, ktoré zabezpečujú plynulú činnosť ŠKD.
n) vykonávajú pracovnú činnosť
 pedagogického zamestnanca podľa kategórie
, a podkategórie a špecializačné činnosti
 v súlade s opismi pracovných miest
, ktoré tvoria prílohu organizačného poriadku podľa zaradenia v kariérovej pozícii. 

4) Základné úlohy a zodpovednosť  pedagogických asistentov
a) podľa požiadaviek učiteľa a v spolupráci s odbornými zamestnancami vytvára rovnosť príležitostí vo výchove a vzdelávaní, 

b) pomáha žiakovi alebo skupine žiakov pri prekonávaní architektonických, informačných, 
Hospodársko-ekonomický úsek

1) Hospodársko-ekonomický úsek ZŠ Čechynce ako i všetky hospodársko-prevádzkové a personálno-mzdové záležitosti zabezpečuje Obec Čechynce:
a) pripravuje a zostavuje návrh  rozpočtu  školy,

b) vypracúva schválený rozpočet podľa príslušných predpisov,

c) hľadá a uplatňuje v priebehu rozpočtového roka možnosti jeho zvýšenia,

d) zabezpečuje styk s bankou,

e) zodpovedá za vedenie pokladnice,

f) vedie účtovnú evidenciu,

g) vedie kompletnú agendu zamestnancov ZŠ a je za ňu zodpovedný,

h) dozerá na riadne hospodárenie s majetkom organizácie a zvereným majetkom,

i) vo svojej činnosti dbá na dodržiavanie všetkých zákonov a platných predpisov,

j) vykonáva objednávky  previerok a revízií na podnet riaditeľa ZŠ, vykonáva finančnú kontrolu účtovných dokladov,

k) pri nákupoch kde sa to vyžaduje zabezpečuje prieskum trhu,

l) zabezpečuje upratovanie školských priestorov a údržbu školského areálu,

m) plní ďalšie úlohy podľa popisov práce svojich zamestnancov.

5) Technik BOZP – na základe dohody o pracovnej činnosti je zamestnancom zriaďovateľa školy –Obce Čechynce. 

Zodpovedá najmä za:
a) vypracovanie plánu revízií a kontrol v zmysle platnej legislatívy,

b) vypracovanie prevádzkových poriadkov pre telocvičňu, odborné učebne a ostatné prevádzky a ich predloženie riaditeľke školy na schválenie,

c) zabezpečenie odstránenia zistených závad a nedostatkov pri revíziách a kontrolách,

d) pravidelné školenia zamestnancov z oblasti BOZP,

e) kompletné a správne vedenie dokumentácie súvisiacej s BOZP na škole,

f) bezpečnostné značenie v areáli školy,

g) za prešetrovanie príčin registrovaných školských úrazov.

3.1.  Zodpovedá za dodržiavanie platných predpisov v oblasti BOZP a PO na škole a vykonanie všetkých typov revízií, vykonáva školenia pracovníkov školy v oblasti BOZP a PO. Zodpovedá za správnosť vedenia dokumentácie ochrany zdravia pri práci a požiarnej ochrany. 

6) Kurič - Údržbár –  zabezpečuje prevádzku SŠ podľa pokynov riaditeľky školy, vykonáva drobné údržbárske práce, sleduje spotrebu energií, prináša a odnáša zásielky na poštu.

7) Upratovačka – upratuje určené priestory každý deň, zapisuje do príslušnej knihy závad. Pri odchode z pracoviska je zodpovedná za uzamknutie všetkých priestorov školy. Kontroluje, aby po skončení vyučovania sa v priestoroch školy nezdržovali nepovolané osoby.
Článok  5
Poradné orgány a komisie

Pre skvalitnenie a zvyšovanie účinnosti riadiacej práce a výchovno-vzdelávacieho procesu zriaďuje riaditeľka ZŠ poradné orgány a komisie, ktorých činnosť sa riadi ich plánmi práce. Úlohou odborných komisií je na základe príslušných podkladov podávať vyjadrenia, stanoviská a návrhy na riešenia a rozhodnutia vo vymedzených oblastiach činnosti. Odborné komisie nemajú právo vydávať záväzné rozhodnutia a príkazy.

1) Pedagogická rada
 – je poradným orgánom riaditeľa, ktorý prerokúva pedagogicko-organizačné otázky výchovno-vzdelávacej činnosti. Členmi pedagogickej rady sú všetci pedagogickí zamestnanci príslušnej školy. Členmi pedagogickej rady môžu byť aj odborní zamestnanci. Predsedom pedagogickej rady je riaditeľ. Pedagogická rada prerokúva školský poriadok, prerokúva školský vzdelávací program, prerokúva výchovný program, a plní úlohy podľa osobitného predpisu.
 Jej postavenie, poslanie a priebeh rokovania sú vymedzené v rokovacom poriadku pedagogickej rady. Zvoláva ju podľa plánu, prípadne podľa potreby riaditeľka školy. Rokovací poriadok
 pedagogickej rady tvorí prílohu č. 4 organizačného poriadku. 

2) Komisie zasadajúce jednorazovo - zasadajú napr. pri komisionálnych skúškach a pod.

3) Rada školy
 - je samosprávny orgán školy, ktorý vyjadruje a presadzuje verejné záujmy, záujmy detí, žiakov, ich zákonných zástupcov a zamestnancov školy. Plní funkciu verejnej kontroly prerokúvaním otázok týkajúcich sa vykonávania hlavnej činnosti školy.  Rada školy najmä prerokúva školský poriadok, školský vzdelávací program, iné dôležité dokumenty a skutočnosti, ktoré sa týkajú činnosti školy. 

4) Inventarizačná komisia sa riadi  príslušnými predpismi o vykonaní inventarizácia a o správe majetku. Po skončení inventarizácie predkladá jej predseda riaditeľke ZŠ písomný návrh na usporiadanie. Uplatní aj návrhy na vyradenie a likvidáciu neupotrebiteľného majetku. Počet členov komisie sa určuje podľa rozsahu vykonanej inventarizácie. Predsedu komisie poveruje písomne riaditeľka ZŠ. Okrem určenej inventarizácie sa komisia schádza podľa potreby. 
5) Vyraďovacia komisia posudzuje návrhy inventarizačnej komisie na vyraďovanie neupotrebiteľných predmetov.  Štatút
  vyraďovacej komisie tvorí prílohu č. 5 organizačného poriadku.
6) Likvidačná komisia zrealizuje likvidáciu neupotrebiteľných predmetov odsúhlasených  vyraďovacou komisiou a schválených riaditeľkou ZŠ. Štatút
  likvidačnej komisie tvorí prílohu č. 6 organizačného poriadku.
7) Škodová komisia - slúži ako poradný orgán riaditeľky ZŠ v otázkach riešenia a uplatňovania práva na náhradu škody spôsobenej zamestnancom, prípadne neznámym páchateľom. Je trojčlenná. Predsedu komisie a jej členov menuje riaditeľ ZŠ cez štatút škodovej komisie. Komisia zasadá podľa potreby a vo svojej činnosti sa riadi  Zákonníkom práce a ďalšími právnymi normami. 
Článok 6
Zodpovedná osoba pre ochranu osobných údajov
Riaditeľka školy určuje zodpovednú osobu v zmysle § 44 až 46 zákona NR SR č. 18/2018 Z. z. o ochrane osobných údajov. 
Zodpovedná osoba 

a) poskytuje informácie a poradenstvo prevádzkovateľovi alebo sprostredkovateľovi a zamestnancom, ktorí vykonávajú spracúvanie osobných údajov, o ich povinnostiach podľa zákona NR SR č. 18/2018 Z. z., osobitných predpisov alebo medzinárodných zmlúv, ktorými je Slovenská republika viazaná, týkajúcich sa ochrany osobných údajov,

b) monitoruje súlad so zákonom NR SR č. 18/2018 Z. z., osobitnými predpismi alebo medzinárodnými zmluvami, ktorými je Slovenská republika viazaná, týkajúcimi sa ochrany osobných údajov a s pravidlami prevádzkovateľa  súvisiacimi s ochranou osobných údajov vrátane rozdelenia povinností, zvyšovania povedomia a odbornej prípravy osôb, ktoré sú zapojené do spracovateľských operácií a súvisiacich auditov ochrany osobných údajov,

c) poskytuje na požiadanie poradenstvo, ak ide o posúdenie vplyvu na ochranu osobných údajov a monitorovanie jeho vykonávania podľa § 42 zákona NR SR č. 18/2018 Z. z,

d) spolupracuje s úradom pri plnení svojich úloh,

e) plní úlohy kontaktného miesta pre úrad v súvislosti s otázkami týkajúcimi sa spracúvania osobných údajov. 

f) pri výkone svojich úloh náležite zohľadňuje riziko spojené so spracovateľskými operáciami, pričom berie do úvahy povahu, rozsah, kontext a účel spracúvania osobných údajov.

Článok 7
Oprávnené osoby pre spracúvanie osobných údajov

1) Vykonávanie spracovateľských operácií alebo súboru spracovateľských operácií s osobnými údajmi, najmä ich získavanie, zhromažďovanie, šírenie, zaznamenávanie, usporadúvanie alebo zmena, vyhľadávanie, prehliadanie, preskupovanie, kombinovanie, premiestňovanie, využívanie, uchovávanie, blokovanie, likvidácia, ich cezhraničný prenos, poskytovanie, sprístupňovanie alebo zverejňovanie sa považuje za spracúvanie osobných údajov. 

2) Oprávnenou osobou je každá fyzická osoba, ktorá prichádza do styku s osobnými údajmi v rámci svojho pracovného pomeru, alebo iného obdobného vzťahu, členského vzťahu, na základe poverenia, zvolenia alebo vymenovania, a ktorá vykonáva také operácie s osobnými údajmi, ktoré je možné považovať za spracúvanie osobných údajov podľa § 5 písm. e) zákona NR SR č. 18/2018 o ochrane osobných údajov. 

3) Osoby oprávnené spracovávať osobné údaje:

a) sú zodpovedné za komplexné, pravdivé, aktuálne údaje a vkladanie týchto údajov do informačného systému, 

b) sú zodpovedné za uchovávanie, ochranu a manipuláciu s nimi v prípade , že tieto údaje sú v textovej forme, 

c) sú zodpovedné za preukázateľnosť súhlasu na spracovanie osobných údajov,   

d) sú zodpovedné za poriadok na pracovisku a odloženie všetkých písomností obsahujúcich osobné údaje a iných dokumentov, ktoré by mohli viesť k vyzradeniu osobných údajov do uzamykateľných skríň na to určených, 

e) sú zodpovedné za dodržiavanie zásad práce v LAN, WAN a PC podľa príkazu riaditeľa školy o pravidlách používania počítačovej siete, 

f) sú povinné včas informovať zodpovednú osobu o pripravovanom začatí spracovávania osobných údajov a o všetkých skutočnostiach, ktoré by mohli viesť k zneužitiu týchto údajov. 

4) Oprávnená osoba je ďalej povinná najmä:
a) získavať na základe svojho pracovného zaradenia pre prevádzkovateľa len nevyhnutné osobné údaje výlučne na zákonom ustanovený alebo vymedzený účel; je neprípustné, aby oprávnená osoba získavala osobné údaje pod zámienkou iného účelu spracúvania alebo inej činnosti,

b) vykonávať povolené spracovateľské operácie len so správnymi, úplnými a podľa potreby aktualizovanými osobnými údajmi vo vzťahu k účelu spracúvania,
c) nesprávne a neúplné osobné údaje je bez zbytočného odkladu povinná opraviť alebo doplniť; nesprávne a neúplné osobné údaje, ktoré nemožno opraviť alebo doplniť tak, aby boli správne a úplné je povinná blokovať, kým sa rozhodne o ich likvidácií,

d) získavať osobné údaje nevyhnutné na dosiahnutie účelu spracúvania kopírovaním, skenovaním alebo iným zaznamenávaním úradných dokladov na nosič informácií len vtedy, ak to osobitný zákon výslovne umožňuje bez súhlasu dotknutej osoby alebo na základe písomného súhlasu dotknutej osoby, ak je to nevyhnutné na dosiahnutie účelu spracúvania, 

e) postupovať výlučne v súlade s technickými, organizačnými a personálnymi opatreniami prijatými prevádzkovateľom podľa § 39 a  § 42 zákona  NR SR č. 18/2018 Z. z.,

f) vykonať likvidáciu osobných údajov, ktoré sú súčasťou už nepotrebných pracovných dokumentov (napr. rôzne pracovné súbory, pracovné verzie dokumentov v listinnej podobe) rozložením, vymazaním alebo fyzickým zničením hmotných nosičov tak, aby sa z nich osobné údaje nedali reprodukovať; to neplatí vo vzťahu k osobným údajom, ktoré sú súčasťou obsahu registratúrnych záznamov prevádzkovateľa,

g) v prípade nejasností pri spracúvaní osobných údajov sa obrátiť na prevádzkovateľa alebo zodpovednú osobu, 

h) chrániť prijaté dokumenty a súbory pred stratou a poškodením a zneužitím, odcudzením, neoprávneným sprístupnením, poskytnutím alebo inými neprípustnými formami spracúvania,

i) dodržiavať mlčanlivosť o osobných údajoch podľa § 79 ods. 2 zákona NR SR č. 18/2018 Z. z., s ktorými oprávnená osoba v rámci svojho pracovného pomeru prichádza do styku, a to aj po zániku jej statusu, okrem zákonom priznaných výnimiek. 
5) Vo vzťahu ku kontrole vykonávanej podľa zákona č. 18/2018 Z. z. oprávnená osoba kontrolovanej osoby je povinná najmä 

a) poskytnúť úradu potrebnú súčinnosť pri výkone jeho dozoru podľa zákona č. 18/2018 Z. z.,

b) strpieť overenie totožnosti a preukázanie príslušnosti ku kontrolovanej osobe kontrolným orgánom pri výkone kontroly podľa zákona č. 18/2018 Z. z., 

c) zdržať sa konania, ktoré by mohlo zmariť výkon kontroly.
6) Pri spracúvaní osobných údajov neautomatizovaným spôsobom oprávnená osoba najmä 

a) zachováva obozretnosť pri podávaní chránených informácií, vrátane osobných údajov, pred návštevníkmi prevádzkovateľa alebo inými neoprávnenými osobami, 

b) neponecháva osobné údaje voľne dostupné na chodbách a v iných neuzamknutých miestnostiach alebo na iných miestach, vo verejne prístupných miestach, opustených dopravných prostriedkoch a pod.,

c) odkladá spisy a iné listinné materiály na určené miesto a neponecháva ich po skončení pracovnej doby, resp. opustení pracoviska voľne dostupné (napr. na pracovnom stole),

d) zaobchádza s tlačenými materiálmi obsahujúcimi osobné údaje podľa ich citlivosti; je potrebné aplikovať všetky relevantné opatrenia, ktoré zabezpečia ochranu vytlačených informácií obsahujúcich osobné údaje pred neoprávnenými osobami,

e) pri skončení pracovného pomeru alebo obdobného vzťahu oprávnená osoba je povinná odovzdať prevádzkovateľovi pracovnú agendu vrátane spisov obsahujúcich osobné údaje,

f) v prípade tlače dokumentov obsahujúcich osobné údaje zabezpečuje, aby sa počas tlačenia neoboznámila s nimi neoprávnená osoba; tlačené materiály obsahujúce osobné údaje musia byť ihneď po ich vytlačení odobraté oprávnenou osobou a uložené na zabezpečené miesto; to sa uplatňuje aj pri kopírovaní dokumentov - nadbytočné a chybné dokumenty oprávnená osoba bez zbytočného odkladu zlikviduje skartovaním.
g) uzamyká kanceláriu pri každom opustení v prípade, že v miestnosti už nie je iná oprávnená osoba prevádzkovateľa. 
7) Pri spracúvaní osobných údajov prostredníctvom úplne alebo čiastočne automatizovaných prostriedkov spracúvania oprávnená osoba najmä

a) využíva služby Internetu (povolené je využívanie iba verejných služieb WWW - world wide web a FTP - file transfer protocol) za účelom plnenia pracovných úloh, pričom dodržiava bezpečnostné opatrenia prijaté prevádzkovateľom za účelom zabezpečenia ochrany osobných údajov,

b) nepoužíva verejné komunikačné systémy na rýchly prenos správ (ICQ, AOL, IRC a pod.), 

c) informačná techniku (počítače, notebooky, USB kľúč, a pod.) umiestňuje iba v uzamykateľných priestoroch; miestnosť, v ktorej sa nachádza informačná technika, musí byť pri každom odchode oprávnenej osoby uzamknutá a po skončení pracovnej doby je oprávnená osoba povinná vypnúť počítač a uzamknúť skrine s materiálmi obsahujúcimi osobné údaje, 

d) dbá na antivírusovú ochranu pracovných staníc sledovaním toho, či správne funguje primárne určený softvérový systém, ktorý je automaticky pravidelne aktualizovaný,

e) berie do úvahy zákaz odinštalovania, zablokovania alebo zmenu konfigurácie antivírusovej ochrany,

f) dôsledne dodržiava pravidlá ochrany prístupových práv v zmysle interného príkazu školy. 

8) porušením ochrany osobných údajov je porušenie bezpečnosti, ktoré vedie k náhodnému alebo nezákonnému zničeniu, strate, zmene alebo neoprávnenému poskytnutiu prenášaných, uchovávaných osobných údajov alebo inak spracúvaných osobných údajov, alebo k neoprávnenému prístupu k nim.
a) za porušenie ochrany osobných údajov považuje zamestnávateľ (prevádzkovateľ) situácie, pri ktorých dochádza k nedovolenému resp. nezákonnému nakladaniu s osobnými údajmi, či už úmyselne alebo v dôsledku zanedbania povinností a opatrení prijatých na ich ochranu. 

b) ak sa porušenie ochrany osobných údajov nerieši primeraným spôsobom a včas, môže fyzickým osobám spôsobiť ujmu na zdraví, majetkovú alebo nemajetkovú ujmu alebo akékoľvek iné závažné hospodárske či sociálne znevýhodnenie dotknutej fyzickej osoby, za čo nesie zodpovednosť aj prevádzkovateľ. 

c) porušenie ochrany môže byť vyvolané zvonka prevádzkovateľa alebo sprostredkovateľa, kybernetický útok alebo zvnútra prevádzkovateľa alebo sprostredkovateľa, pochybenie zamestnanca, a to tak úmyselné ako neúmyselné, ktoré povedie k narušeniu integrity, dostupnosti a dôvernosti osobných údajov.

d) akékoľvek porušenie ochrany osobných údajov je povinný hlásiť prevádzkovateľovi neodkladne každý zamestnanec zodpovedný za príslušné spracovanie osobných údajov pri ktorom došlo k porušeniu ochrany osobných údajov, alebo pri náznaku porušenia ochrany osobných údajov. 

e) zamestnanec je povinný hlásiť aj každú situáciu, kedy existuje možné riziko, že môže dôjsť  k porušeniu ochrany osobných údajov. 

9) Tieto zásady sa považujú za plnenie povinností prevádzkovateľa  podľa článku 32 ods. 4, v zmysle ktorého osoby, ktoré  majú prístup k osobným údajom  musia mať poverenia.  GDPR v článku 32 výslovne upravuje povinnosť prevádzkovateľa zaistiť, aby každá osoba, ktorá koná na základe poverenia prevádzkovateľa, a ktorá má prístup k osobným údajom, konala len na základe pokynov prevádzkovateľa. Ide o „3 P“ kroky:  

a) Poverenie osoby oprávnenej na prístup k osobným údajom – poverenie spracúvaním osobných údajov vykonáva zamestnávateľ týmto organizačným poriadkom, v ktorom ustanovuje základné úlohy a povinnosti zamestnancov nie len vo všeobecnej rovine, ale aj k povinnostiam k ochrane osobných údajov.  

b) Pokyny prevádzkovateľa pre oprávnenú osobu obsahuje osobné údaje, ku ktorým má mať konkrétna osoba prístup na plnenie jej povinností,  postupy, ktoré je poverená osoba povinná uplatňovať pri spracúvaní, spracovateľské operácie, na ktorých výkon je poverená osoba oprávnená, zodpovednosť za porušenie GDPR. Tieto sú súčasťou vnútorného predpisu zamestnávateľa – Posúdenie vplyvu na ochranu osobných údajov. 
c) Poučenie a vzdelávanie o podmienkach spracúvania a ochrany osobných údajov – vykonáva periodicky (alebo keď si to situácia vyžaduje) zodpovedná osoba. O poučení sa vždy vyhotoví písomný záznam. Za preukázateľnú dokumentáciu poučení zodpovedá zodpovedná osoba. Poučenie o podmienkach spracúvania osobných údajov môže byť aj súčasťou aktualizačného vzdelávania. V takomto prípade za záznam o poučení sa považuje dokumentácia aktualizačného vzdelávania. 

Článok  8
Krízový štáb (havarijný tím)

1) Pre zabezpečenie v prípade narušenia informačného systému, mimoriadnej udalosti, živelnej pohromy a inej nepredvídanej situácie sa stanovuje krízový štáb. 

2) Krízový štáb je 3 členný.  Členov
 krízového štábu menuje riaditeľka školy. Na čele štábu je zodpovedná osoba. Za aktualizáciu členov zodpovedá riaditeľka školy.  

3) Krízový štáb sa zvoláva pri narušení informačného systému, mimoriadnej udalosti, živelnej pohromy a inej nepredvídanej situácie, ktorá má dosah na ochranu osobných údajov. Krízový štáb zvoláva riaditeľka školy. 
4) Krízový štáb ma právomoci vydávať rozhodnutia súvisiace s ochranou osobných údajov. 

Článok  9
Bezpečnostné opatrenia

A/ Režim vstupu na pracoviská

1) Z dôvodu zabezpečenia priestorov školy, ochrany majetku školy a ochrany osobných údajov riaditeľka školy určuje režim vstupu na pracoviská nasledovne: 

	budova/časť budovy
	sprístupnený čas od-do
	zodpovedný za otváranie/zamykanie

	Budova základnej školy
	od 6,00 do  17,00 hod.
	školník, upratovačka 


2) Zamestnanci školy môžu vstupovať na pracoviská v sprístupnenom čase. Mimo tohto času zamestnanci môžu vstupovať na pracovisko len po povolení riaditeľkou školy.  Povolenie riaditeľky školy sa nevyžaduje, ak zamestnanec vstupuje na pracovisku z dôvodu ochrany majetku v mimoriadnej udalosti, živelnej pohromy a inej nepredvídanej situácie (únik vody, plynu, požiar, ...atď.) 

3) Zdržovať sa na pracovisku po pracovnej dobe bez vedomia priameho nadriadeného, prípadne riaditeľky školy je zakázané. 

4) Pri opustení pracoviska je zamestnanec povinný riadne uzatvoriť priestory, ktoré opúšťa a v ktorých sa už iní zamestnanci školy nezdržiavajú. 

B/ Režim elektronických záloh, kópií
1) Zamestnanci školy sú povinní vytvárať záložné archívne súbory v súlade s ustanoveniami uvádzanými v posúdení vplyvu na ochranu osobných údajov školy z vopred stanovenej dokumentácie, za ktorú zodpovedajú. 
Článok 10
Záverečné ustanovenia

1) Tento organizačných poriadok je záväzný pre všetkých zamestnancov ZŠ.  

2) Súčasťou organizačného poriadku je organizačná schéma školy podľa nadriadenosti a podriadenosti zamestnancov a podľa počtu zamestnancov a podľa úväzkov zamestnancov  (príloha č.2). 

3) Súčasťou organizačného poriadku je štruktúra karierových pozícií v zmysle § 35 ods. 6 zákona č. 138/2019 Z. z. (príloha č.3).

4) Vedúci zamestnanci sú povinní oboznámiť s obsahom organizačného poriadku všetkých podriadených zamestnancov.

5) Zmeny a doplnky k organizačnému poriadku vydáva výlučne riaditeľka ZŠ. 

Prílohy:  
	Príloha č. 1
	Zriaďovacia listina – aktuálna (so všetkými dodatkami)  

	Príloha č. 2
	Organizačná štruktúra  

	Príloha č. 3/1
	Vedúci  pedagogický zamestnanec – zástupkyňa riaditeľky školy pre MŠ, ZŠ

	Príloha č. 3/2
	Učiteľ základnej  školy

	Príloha č. 3/3
	Vychovávateľ v ŠKD

	Príloha č. 3/4
	Pedagogický asistent

	Príloha č. 3/5
	Pedagogický zamestnanec špecialista - triedny učiteľ 

	Príloha č. 3/6
	Pedagogický zamestnanec špecialista - uvádzajúci pedagogický zamestnanec

	Príloha č. 4
	Rokovací poriadok pedagogickej rady

	Príloha č. 5
	Štatút vyraďovacej komisie

	Príloha č. 6
	Štatút likvidačnej komisie

	Príloha č. 7
	Krízový štáb 


Oboznámenie s vnútorným predpisom v zmysle § 47 ods. 2 Zákonníka práce 
Písomná evidencia o oboznámení zamestnancov s Organizačným poriadkom platným od 1.  marca 2026
	Meno zamestnanca
	dátum 
	Podpis zamestnanca

	
	
	

	
	
	

	
	
	

	
	
	

	
	
	

	
	
	

	
	
	

	
	
	


� Vyhláška MŠVVaŠ SR č. 339/2023  Z. z. o pedagogickej dokumentácii a ďalšej dokumentácii 


� § 14 zákona č. 321/2025 Z. z.


� § 7 ods. 9 zákona č. 245/2008 Z. z. - školský vzdelávací program zverejní riaditeľ školy na verejne prístupnom mieste, na webovom sídle školy a na webovom sídle určenom ministerstvom školstva do 60 dní od jeho schválenia


� Ciele, obsah a rozsah aktualizačného vzdelávania, ktorého cieľom sú spoločenské požiadavky, určí ministerstvo školstva. Poskytovateľom aktualizačného vzdelávania podľa prvej vety je organizácia zriadená ministerstvom školstva.


� V rozsahu § 76 ods. 3 až 5 zákona č. 138/2019 Z. z. 





� Organizačné pokyny na príslušný školský rok, �HYPERLINK "https://www.minedu.sk/pedagogicko-organizacne-pokyny-na-skolsky-rok-20252026/"�https://www.minedu.sk/pedagogicko-organizacne-pokyny-na-skolsky-rok-20252026/�


� u ktorých výberové konanie neurčuje pracovný poriadok


� § 15 ods. 1 zákona č. 3212025 Z. z. 


� § 6 ods. 1 zákona č. 138/2019 Z. z. 


� § 19 zákona č. 138/2019 Z. z. 


� § 36 ods.1 zákona č. 138/2019 Z. z. 


� Príloha č. 4/1 až 4/9 – opisy pracovných miesto podľa kategórie, podkategórie a špecializačné činnosti


� § 6 ods. 1 zákona č. 138/2019 Z. z. 


� § 19 zákona č. 138/2019 Z. z. 


� § 36 ods.1 zákona č. 138/2019 Z. z. 


� Príloha č. 4/1 až 4/9 – opisy pracovných miesto podľa kategórie, podkategórie a špecializačné činnosti


� § 24 zákona č. 321/2025 Z. z. 


� Napr. podľa zákona č. 245/2008 Z. z. a zákona č. 138/2019 Z. z .


� Príloha č. 4 – Rokovací poriadok pedagogickej rady


� § 16 zákona č. 321/2025 Z. z. 


� Príloha č. 5 – Štatút vyraďovacej komisie 


� Príloha č. 6 – Štatút likvidačnej komisie 


� Príloha č. 7 – Krízový štáb

